Sag om erstatningskrav for skader på knallert i forbindelse med politiforretning, jf. retsplejelovens § 1018 a, stk. 2
Ret: Retten i Herning (1. instans)
Faggruppe: Straffesag — Øvrige straffesager
Sagsemner: Erstatningssager;

/

RETTEN I HERNING

Udskrift af dombogen

D O M

afsagt den 30. marts 2023

Rettens nr. 99-2780/2022
Politiets nr. SAV-2021-3100101-136

Erstatningssøgende
mod
Anklagemyndigheden

Denne sag er behandlet uden domsmænd.

Tilkendegivelsen er modtaget den 17. august 2022

Erstatningssøgende blev ved dom af 20. maj 2021 afsagt af retten i Her-ning
dømt for overtrædelse af færdselslovens § 118, stk. 1, nr. 1, jf. § 45 og § 67,
stk. 2, jf. udstyrsbekendtgørelsens § 28, stk. 1, samt registreringsbe-
kendtgørelsens § 114, stk. 3, jf. § 69, stk. 2. Han blev ved dommen efter an-
klagemyndighedens påstand frifundet for overtrædelse af færdselslovens § 4,
stk. 2, og § 32, stk. 2.

Erstatningssøgendes tidligere beskikkede forsvarer fremsatte ved brev af 9. juli
2021 krav om erstatning, jf. retsplejelovens § 1018 a, stk. 2.

Statsadvokaten traf den 24. februar 2022 afgørelse om ikke at imødekomme
erstatningskravet.

Erstatningssøgendes tidligere beskikkede forsvarer påklagede den 16. marts
2022 afgørelsen.

Statsadvokaten genoptog sagen og traf den 19. maj 2022 på ny afgørelse om
ikke at imødekomme kravet.

Erstatningssøgende påklagede denne afgørelse ved mail af 29. maj 2022.

Rigsadvokaten traf herefter den 21. juli 2022 afgørelse om ikke at ændre
statsadvokatens afgørelse.

Påstande

Erstatningssøgende har fremsat krav om erstatning på 10.083,55 kr. med

Std 75283



/

side 2

tillæg af procesrente fra kravets fremsættelse.

Erstatningskravet er opgjort således:

Af- og påmontering af skærme 2.000,00 kr.
lakering 6.093,75 kr.
reservedele 1.989,80 kr.

Anklagemyndigheden har påstået frifindelse. Anklagemyndigheden har alene
bestridt, at det er dokumenteret hvilke skader, der er sket i forbindelse med, at
knallerten væltede, samt bestridt at der er lidt et tab, da udgiften til repara-tion
ikke er afholdt.

Sagens oplysninger
Der har været forevist fotos af knallerten samt video optaget af politiet.

Erstatningssøgende har forklaret, at han var bruger af sin fars knallert.
Foreholdt foto på side 33 i ekstrakten, har han forklaret, at man på fotoet kan
se, at knallerten et par måneder forinden var blevet omlakeret.

Under straffesagen påstod anklagemyndigheden frifindelse for påstanden om,
at han skulle have forsøgt at stikke af. Man kan på sagens video se, at han
stoppede, da politiet bad ham om det. Man kan på videoen se, at knallerten
holdt på vejen, og den væltede til venstre på vejen ind mod politibilen. Knal-
lerten væltede ikke ud i rabatten, som politimanden har beskrevet under er-
statningssagen omkring 1½ år efter episoden. Politiet stoppede, som man kan
se på videoen, og betjenten, der åbnede døren i passagersiden, trak ham af
knallerten, hvorefter knallerten væltede ind mod politibilen. Han blev lagt på
maven og fik håndjern på. Han var noget chokeret over forløbet. Han fik ik-ke
knallerten med. Politiet låste knallerten, og han blev taget med i politibil-en.

Han fik lov til at hente knallerten hos politiet i Herning omkring 1-2 måneder
efter episoden. Hans far var med på stationen for at hente den. De tog på sta-
tionen billeder af de skader, som knallerten havde fået, da han blev anholdt.
Fotoet på ekstraktens side 37 blev taget inden, de læssede knallerten på trai-
leren. Man kan ikke se skaderne på dette foto, da det kun er taget for at vise, at
billederne er taget udenfor politiet i forbindelse med afhentningen. Man kan se
skaderne ved styret på ekstraktens side 35. Fotoet på ekstraktens side 34 viser
skaderne på bundskærmene. Skaderne er på knallertens venstre side, der
væltede ind mod politibilen. Baglygten revnede også, men han har ikke et foto,
da den er mørk, hvorfor man ikke vil kunne se revnen på et foto. Bundskjold,
styrskjold og spoiler skal skiftes, da plasticbeslagene på skærme-ne er brækket.
Han har medtaget knallerten i dag, så retten kan besigtige ska-derne.

De indhentede et tilbud hos LAKexsperten. De har ikke fået knallerten lavet,



/

side 3

da de ville bibeholde beviserne. Skaderne var ikke på knallerten, før han blev
standset af politiet.

De ansøgte om erstatning efter, at de havde hentet knallerten, og straffesagen
var afsluttet.

Vidne har forklaret, at han er Erstatningssøgendes far. Det er ham, der ejer
knallerten. Billederne viser, at knallerten få måneder forinden havde været skilt
ad og var blevet sat i stand. Der var ikke skader på knallerten, inden
Erstatningssøgende blev anholdt. Da de hentede knallerten, opdagede de
skaderne, og de tog derfor billeder udenfor politistationen.

Det er ham, der har indhentet tilbuddene i sagen. Reservedelene er nødvendi-
ge, fordi skærmene og baglygten er skrammet og revnet. Plasticen er knæk-ket,
der hvor skruerne skal skrues i.

Rettens begrundelse og afgørelse.
Det kan lægges til grund som ubestridt, at Erstatningssøgende blev truk-ket af
sin knallert i forbindelse med politiforretningen den 9. juni 2020, der førte til
straffesagen.

Statsadvokaten har i sin afgørelse af 19. maj 2022 anført, at kravet retteligt skal
behandles efter retsplejelovens § 1018 a, stk. 1 og 2, og anklagemyndig-heden
har på den baggrund under sagen oplyst, at et eventuelt erstatnings-krav er på
objektivt grundlag.

Anklagemyndigheden har under sagen oplyst, at det ikke bestrides, at knal-
lerten udover skaderne på billederne, har de af Erstatningssøgende anfør-te
skader på skærme og baglygte, men har bestridt, at de kan henføres til po-
litiforretningen.

Der var med anmodningen om erstatning af 9. juli 2021 medsendt fotos af
scooteren ved afhentningen hos politiet i Herning. Disse billeder er efterføl-
gende under klagesagen blevet genfremsendt den 29. maj 2022. Det fremgår af
disse fotos, at der er skader på siden af knallerten og ved styret.
Erstatningssøgende og hans far Vidne har forklaret, at de tog bil-lederne, da de
nogle måneder efter gerningstidspunktet hentede knallerten hos politiet, og at
knallerten ikke forinden havde været skadet, idet den få måneder inden var
blevet omlakeret. Efter oplysningerne om, at knallerten væltede, da
Erstatningssøgende blev trukket af knallerten, og da skader-nes placering
stemmer overens med den side knallerten væltede til sammen-holdt med
videoen fra politiforretningen, hvor det ses, at knallerten standser på
asfaltvejen, finder retten det bevist, at de omhandlede skader er en følge af
politiforretningen. Som følge heraf, og da det forhold, at skaderne endnu ik-ke
er udbedret, ikke kan føre til, at erstatningskravet er fortabt, har
Erstatningssøgende et erstatningskrav for de skader, der er påført knallerten.



/

side 4

Som følge heraf, og da der ikke er grundlag for at tilsidesætte
Erstatningssøgendes opgørelse på baggrund af de indhentede tilbud, tages
Erstatningssøgendes påstand til følge.

Kravet forrentes fra den 9. juli 2021, hvor kravet er fremsat overfor Midt- og
Vestjyllands Politi, jf. rentelovens § 8, stk. 1.

Efter sagens udfald skal statskassen betale sagens omkostninger med 11.120 kr.
med tillæg af moms. Beløbet dækker udgifter til advokat under retssagen med
7.520 kr. med tillæg af moms og rimelige udgifter til advokat afholdt under den
administrative behandling af klagesagen med 3.600 kr. med tillæg af moms.
Omkostningsbeløbet i forhold til klagesagen betales til klager, der har afholdt
advokatomkostningerne.

Omkostningsbeløbet vedrørende den administrative behandling af klagesagen
er fastsat med udgangspunkt i Rigsadvokatens vejledende takster for fastsæt-
telse af salær for merarbejde forbundet med et erstatningskravs fremsættelse,
idet det bemærkes, at den tidligere beskikkede forsvarer fik tilkendt et salær på
under 4.500 kr. i forbindelse med straffesagens behandling, hvorfor dette salær
ikke dækkede merarbejdet forbundet med erstatningskravets fremsæt-telse. Der
er ved beløbets fastsættelse lagt vægt på, at det har været nødven-digt, at
advokaten sendte to klager.

Thi kendes for ret:

Anklagemyndigheden skal inden 14 dage til Erstatningssøgende betale
10.083,55 kr. med procesrente fra den 9. juli 2021.

Statskassen skal betale sagens omkostninger i forbindelse med retssagen.

Statskassen skal i sagsomkostninger til Erstatningssøgende betale 4.500 kr.

Dommer



/